Die Suid-Afrikaanse Boekontwikkelingsraad het ook onlangs inligting bekendgemaak oor leespatrone in Suid-Afrika.
Is jy lief vir lees en wil jy graag dié stokperdjie met ander deel? Dan is ’n ATKV-Leeskring net die ding vir jou.
’n Leeskring bestaan uit vyf tot tien mense. Wanneer ’n leeskring gestig word, woon die projekorganiseerder die klub se eerste byeenkoms by om hul eerste trommel vir die nuutgestigte kring te neem. Die trommel het 60 boeke in. Daar is tien eksemplare van elke boek, en ses verskillende titels (dit mag wissel van trommel tot trommel) om uit te kies. Wanneer die leeskring die boeke klaar gelees het, stuur die ATKV vir die leeskring ’n nuwe trommel en reël dat die ou trommel terug na die ATKV-hoofkantoor toe gaan.
Die ATKV-taalafdeling het die Afrikaanssprekende gemeenskap op Onverwacht onlangs besoek en 'n nuwe boektrommel aan die leeskring oorhandig.